กรมชลประทาน เชิญชวนคนรักสุขภาพ ร่วมกิจกรรมเดิน-วิ่ง ส่งเสริมสุขภาพ และเป็นส่วนหนึ่งสมทบทุนบุตรหลานเกษตรกร
กรมชลประทาน เชิญชวนคนรักสุขภาพ ร่วมกิจกรรมเดิน-วิ่ง ส่งเสริมสุขภาพ และเป็นส่วนหนึ่งสมทบทุนบุตรหลานเกษตรกร นายทองเปลว กองจันทร์ อธิบดีกรมชลประทาน ในฐานะนายกสมาคมศิษย์เก่าวิศวกรรมชลประทาน ในพระบรมราชูปถัมภ์ เปิดเผยว่า สมาคมศิษย์เก่าวิศวกรรมชลประทาน ในพระบรมราชูปถัมภ์ จัดกิจกรรมเดิน-วิ่งการกุศล RUN FOR HEALTH CHARITY MINI HALF MARATHON 2019 @ Khun Dan Prakarn Chon Dam ส่งเสริมสุขภาพสมาชิก พร้อมร่วมทำบุญจัดหาอุปกรณ์ทางการแพทย์มอบศูนย์การแพทย์ปัญญานันทภิกขุ ที่จัดขึ้นเป็นครั้งที่ 2 หลังจากในปีแรกที่จัดกิจกรรมเดิน-วิ่ง ณ เขื่อนป่าสักชลสิทธิ์อันเนื่องมาจากพระราชดำริ จังหวัดลพบุรี ซึ่งได้รับการตอบรับเป็นอย่างดี มีผู้สนใจเข้าร่วมกิจกรรมจำนวนมากสำหรับในปีนี้สมาคมศิษย์เก่าวิศวกรรมชลประทาน ในพระบรมราชูปถัมภ์ จะจัดกิจกรรมเดิน-วิ่ง ขึ้นอีกครั้ง ในวันอาทิตย์ที่ 8 ธันวาคม 2562 ณ เขื่อนขุนด่านปราการชล จังหวัดนครนายก เพื่อเป็นการส่งเสริมสุขภาพให้แก่สมาชิกของสมาคมฯ ตลอดจนประชาชนที่สนใจทั้งการเดินและวิ่ง พร้อมชมทิวทัศน์ที่สวยงามบนเขื่อนฯ ขณะที่กิจกรรมนี้ยังนำรายได้จากการจัดงานมาใช้เพื่อสาธารณกุศลของสมาคมฯ สนับสนุนสวัสดิการการศึกษาต้นกล้าเกษตรคืนถิ่นเพื่อความยั่งยืน หรือทุนลูกเกษตรกรเข้าศึกษาต่อด้านวิศวกรรมชลประทาน ตลอดจนเพื่อจัดหาอุปกรณ์ทางการแพทย์มอบให้ศูนย์การแพทย์ปัญญานันทภิกขุชลประทานฯ อีกด้วยกิจกรรมแบ่งประเภทการวิ่ง ออกเป็น 3 ประเภท ได้แก่ FUN RUN ระยะทาง 5 กิโลเมตร MINI MARATHON ระยะ 10 กิโลเมตร และ HALF MARATHON ระยะ 21 กิโลเมตร ประชาชนนักวิ่งที่สนใจสามารถสมัครเข้าร่วมกิจกรรม ได้ที่ www.fanaticrun.com หรือ Line : @rundaygroup และติดต่อสอบถามเพิ่มเติมได้ที่โทรศัพท์หมายเลข 089-901-1707